กินยาคุมแอนนาถึงเม็ดที่11แล้วมีเลือดออกคล้ายประจำเดือนมีสีจางน้ำตาลอ่อนๆเป็นมา3วันแล้วค่ะในระหว่างที่เป็นก็กินยาคุมตามปกตินะค่ะเลยอยากทราบว่าจะเป็นอะไรมั้ยค่ะเพราะกินมาไม่เคยเป็นแบบนี้ค่ะ
สวัสดีค่ะ เลือดออกผิดปกติทางช่องคลอดระหว่างรับประทานยาคุม อาจเกิดจาก1.เลือดออกแค่กระปริดกระปรอยติดกางเกงใน อาจจะเป็นผลข้างเคียงจากยาคุมในช่วง 1-3 เดือนแรกได้ ไม่ควรเป็นเรื้อรัง หรือมีกลิ่นเหม็นคาวกว่าปกติ ไม่มีอาการปวดหน่วงท้องน้อย2.เลือดออกจากช่องคลอดที่ค่อนข้างมากจนต้องใช้ผ้าอนามัย อาจมีสาเหตุอื่นๆนอกเหนือจากผลข้างเคียงจากยาคุมเช่น มีการติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้นดังนั้นจึงต้องสังเกตอาการและลักษณะ ความรุนแรงของเลือดที่ออกมาค่ะ หากยังออกมาก ปวดหน่วงท้องน้อย มีตกขาวผิดปกติ ควรไปพบสูตินรีแพทย์เพื่อหาสาเหตุเพิ่มเติมดังกล่าวไปการดูแลตัวเองเบื้องต้น ทำความสะอาดอวัยวะเพศภายนอกด้วยน้ำสะอาดวันละ 2 ครั้ง ไม่สวนล้างช่องคลอด งดการมีเพศสัมพันธ์ไปก่อน